**ทัศนคติของประชาชนที่มีต่อสภาพปัญหาในการบริหารจัดการลานกีฬาชุมชน**

**ของเทศบาลแห่งหนึ่ง**

**พีรัชฌ์ สมุทรโชติช่วง1 ทวีวัฒน์ กันฉาย2**

มหาวิทยาลัยรัตนบัณฑิต

**E-mail:** **kunchay03@hotmail.com**

**บทคัดย่อ**

การศึกษาทัศนคติของผู้มาออกกำลังกายที่มีต่อสภาพปัญหาในการบริหารจัดการลานกีฬาชุมชน ของเทศบาลเมืองอ่างทอง มีวัตถุประสงค์เพื่อศึกษาสภาพปัญหาที่ส่งผลต่อการบริหารจัดการลานกีฬาของเทศบาลและศึกษาแนวทางการบริหารจัดการลานกีฬาชุมชน เลือกตัวอย่างโดยการกำหนดโควตาในการวิจัยครั้งนี้ ได้แก่ ประชนชนผู้มาออกกำลังกายเป็นประจำที่ลานกีฬาของเทศบาลเมืองอ่างทอง จำนวน 302 คน เครื่องมือที่ใช้ในการวิจัยคือแบบสอบถาม จากการวิจัยที่สร้างขึ้นตามแนวคิด ทฤษฎี และงานวิจัยที่เกี่ยวข้อง เป็นการสอบถามเกี่ยวกับระดับความคิดเห็นที่มีต่อทัศนคติและรูปแบบการบริหารจัดการลานกีฬาชุมชน การวิเคราะห์ข้อมูลจากแบบสอบถาม ผู้วิจัยดำเนินการวิเคราะห์ข้อมูลโดยศึกษาถึงลักษณะของกลุ่มตัวอย่าง โดยใช้ตารางสถิติประกอบคำบรรยาย เพื่ออธิบายลักษณะตัวแปรที่ใช้ในการวิจัย โดยหาค่าความถี่ ค่าร้อยละ ค่าเฉลี่ย ค่าเบี่ยงเบนมาตรฐาน สำหรับการทดสอบความสัมพันธ์รูปแบบการบริหารจัดการลานกีฬาชุมชนกับสภาพปัญหาของลานกีฬาชุมชน เขตเทศบาลเมืองอ่างทองใช้สถิติการวิเคราะห์ถดถอยและการวิเคราะห์สัมประสิทธิ์สหสัมพันธ์ระหว่างตัวแปรที่ใช้ในการศึกษา โดยใช้สูตรสัมประสิทธิ์สหสัมพันธ์ของเพียร์สัน (Pearson – Product Moment Correlation Coefficient) ผลการวิจัยเป็นดังนี้ การบริหารงบประมาณโครงการต่างๆ ควรมีการจัดทำขึ้นอย่างสอดคล้องกับงบประมาณลานกีฬาชุมชนที่มีอยู่ มีการสรุปรายรับ-รายจ่าย และให้ประชาชนในชุมชนได้ทราบเมื่อเสร็จสิ้นโครงการต่างๆ การดูแลความเรียบร้อยของสถานที่ให้มีความเหมาะสมและปลอดภัยตามแต่ละชนิดกีฬา มีสถานที่อำนวยความสะดวก เช่นห้องน้ำสะอาดและมีจำนวนเพียงพอ และสถานที่จอดรถเพียงพอและปลอดภัย การดูแลอุปกรณ์และสิ่งอำนวยความสะดวก ลานกีฬาชุมชนมีอุปกรณ์และสิ่งอำนวยความสะดวกรองรับการออกกำลังกายได้เป็นอย่างดี และมีความเหมาะสม อุปกรณ์กีฬาและสิ่งอำนวยความสะดวกต่างๆ อยู่ในสภาพพร้อมใช้งาน การให้บริการมีความเข้าใจในวัตถุประสงค์ของลานกีฬาชุมชนอย่างชัดเจนและทั่วถึง ให้ประชาชนร่วมประชุมกับผู้ดูแลลานกีฬาชุมชน ในการจัดกิจกรรม/โครงการของลานกีฬาชุมชน ด้านการบริหารบุคลากรผู้ดูแลลานกีฬาชุมชนมีความรับผิดชอบในหน้าที่และสามารถปฏิบัติงานอย่างมีประสิทธิภาพ ได้รับความร่วมมือเอาใจใส่จากเจ้าหน้าที่ในการเบิก – จ่ายอุปกรณ์กีฬาเหมาะสม และสามารถปรึกษางานด้านพลศึกษาทั้งก่อนและหลังการจัดกิจกรรม/โครงการได้ ความสัมพันธ์ระหว่างรูปแบบการบริหารจัดการลานกีฬาชุมชนกับสภาพปัญหาของลานกีฬาชุมชน พบว่ามีความสัมพันธ์ไปในทิศทางเดี่ยวกันคือ รูปแบบการบริหารจัดการลานกีฬาชุมชนมีประสิทธิภาพมากขึ้นจะส่งผลดีต่อความพึงพอใจของประชนชนผู้มาออกกำลังกายเป็นประจำที่ลานกีฬาชุมชน

**คำสำคัญ : ลานกีฬาชุมชน , ทัศนคติ , สภาพปัญหา**

**Public attitude affecting the management problem state of sport**

**field province**

**PEERAT SMUTCHOTCHOUG1 THAVEWAT KUNCHAY2**

RATTANABUNDIT UNIVERSITY

**E-mail:** **kunchay03@hotmail.com**

**Abstract**

Education Public attitude affecting the management problem state of sport field province**.** The objective is to study the problem conditions affecting the municipal sports court management service. and Study the guidelines for the management of the sports field to be more efficient and advanced. Examples used in this research People who exercise regularly at the sports ground of Ang Thong Municipality 302 people. The researcher analyzes the data by studying the characteristics of the sample. By using statistical tables for narration. Describe the variables used in the research. By finding frequency, percentage, mean, standard deviation. Statistics, regression analysis and analysis of correlation coefficients among study variables Pearson – Product Moment Correlation Coefficient. The research results are as follows. Project budget management It should be created in accordance with the existing community sports ground budget There is a summary of income – expenditures Let people in the community know when the projects are completed. And should have budget support from the agency. Maintaining the tidiness of the venue to be appropriate and safe according to each type of sport. Adequate and safe parking place. The community sports ground has good equipment and facilities to support exercise and is suitable. Equipment and facility care The community sports ground has good equipment and facilities to support exercise and suitable. Sports equipment and facilities. They are in a ready-to-use condition and are secure. Personnel management Community sports court administrators are responsible for their duties and can perform their duties efficiently Able to consult on physical education tasks before and after the activity. Relationship between the management model of the community sports ground and the problems of the community sports ground. A more effective community sports court management model will have a positive effect on the satisfaction of the people who exercise regularly at the community sports ground.

**Keywords** : Community sports ground , attitude , problem situation

**บทนำ**

 ลานกีฬามีความสำคัญต่อการพัฒนาเยาวชนและประชาชนเป็นอย่างมาก และจำเป็นอย่างยิ่งสำหรับดำเนินชีวิตโดยทั่วไป “การกีฬามีความสำคัญอย่างยิ่ง สำหรับชีวิตของแต่ละคนและของบ้านเมือง ถ้าปฏิบัติอย่างถูกต้อง หมายถึงว่า อย่างมีประสิทธิภาพ มีความสามารถ ก็จะนำชื่อเสียงแก่ตนและประเทศชาติ ถ้าปฏิบัติการกีฬาด้วยความเรียบร้อย ด้วยความสุภาพ ก็ทำให้มีชื่อเสียงเหมือนกัน และจะส่งเสริมความสามัคคีในประเทศชาติ” จากพระบรมราโชวาทของพระบาทสมเด็จพระเจ้าอยู่หัว ที่พระราชทาน ณ พระที่นั่งจิตรดารโหฐาน เมื่อวันที่ 28 พฤศจิกายน 2531 (การกีฬาแห่งประเทศไทย 2556) แสดงให้เห็นถึงความสำคัญของกีฬาในการพัฒนาบ้านเมืองและประเทศชาติ การออกกำลังกายเป็นกิจกรรมที่มีความสำคัญ ทำให้สุขภาพร่างกายแข็งแรง สมบูรณ์ และช่วยเสริมสร้างสมรรถภาพรวมทั้งเป็นการสร้างภูมิต้านทานลดการเจ็บป่วย เพิ่มความสมบูรณ์ของร่างกายและช่วยให้มีอายุยืนยาว ส่งผลให้มีสภาพจิตใจที่ดี ร่าเริงแจ่มใส (การกีฬาแห่งประเทศไทย 2557: 30) ซึ่งรัฐบาลได้เล็งเห็นถึงความจำเป็นและความสำคัญในการออกกำลังกายเพื่อพัฒนาคุณภาพชีวิต จึงได้กำหนดนโยบายที่สำคัญคือ การให้กิจกรรมกีฬาในการสร้างคุณภาพชีวิตของประชาชนทุกผู้ทุกวัยได้ออกกำลังกายและเล่นกีฬา ซึ่งเป็นการพัฒนาคุณภาพชีวิตของประชาชน

 ปัจจุบันเทศบาลเมืองอ่างทอง ได้จัดสร้างลานกีฬาและดำเนินกิจกรรมต่างๆ แล้ว โดยมีลานกีฬาที่อยู่ในความดูแลของเทศบาลเมืองอ่างทอง จำนวนลานทั้งสิ้น 36 ลานกีฬา (กองการกีฬาจังหวัด. 2563: 1) ลานกีฬาหลายแห่งที่จัดตั้งขึ้นมาแล้วแต่ไม่มีการบริหารจัดการที่เป็นมาตรฐาน เนื่องจากขาดความพร้อมในเรื่องการบริหารจัดการ การให้บริการในการใช้จัดกิจกรรมต่างๆ ไม่มีความชัดเจนและความต่อเนื่องในการบริหารจัดการโดยผู้วิจัยได้มีประสบการณ์ในการใช้บริการลานกีฬา ที่ผ่านมามีปัญหาและอุปสรรคหลายเหตุที่ทำให้ลานกีฬาขาดมาตรฐานและประสิทธิภาพ ไม่มีการติดตามประเมินผลกระทบที่เกิดขึ้นจากทัศนะของผู้ใช้บริการ ด้วยเหตุนี้ ผู้วิจัยจึงมีความสนใจที่จะศึกษา ทัศนะของประชาชนที่มีต่อสภาพปัญหาในการบริหารจัดการลานกีฬาของเทศบาลเมืองอ่างทอง เพื่อที่จะเป็นแนวทางในการปรับปรุงงานการบริหารจัดการลานกีฬาให้มีประสิทธิภาพต่อไป

**วัตถุประสงค์ของการวิจัย**

 1. เพื่อศึกษาสภาพปัญหาที่ส่งผลต่อการบริการจัดการลานกีฬาชุมชน ของเทศบาลเมืองอ่างทอง

 2. เพื่อศึกษาแนวทางการบริหารจัดการลานกีฬาชุมชน ของเทศบาลเมืองอ่างทอง

**วิธีดำเนินการวิจัย**

 ประชากรที่ใช้ในการวิจัยครั้งนี้ ผู้มาออกกำลังกายเป็นประจำที่ลานกีฬาชุมชน ของเทศบาลเมืองอ่างทอง จำนวน 36 ลานกีฬา ประชากรมีขนาดใหญ่และไม่ทราบจำนวนประชากรที่แน่นอน ดังนั้นขนาดกลุ่มตัวอย่างสามารถคำนวณได้จากสูตรไม่ทราบขนาดตัวอย่างของ W.G. Cochran โดยกำหนดระดับค่าความเชื่อมั่นร้อยละ 95 และระดับค่าความคลาดเคลื่อนไม่เกิน 0.05 (กัลยา วาณิชย์บัญชา, 2549 : 74) เครื่องมือที่ใช้ในการวิจัย (Research Instrument) เป็นการเลือกใช้วิธีการเก็บข้อมูลการวิจัยที่สร้างขึ้นตามแนวคิด ทฤษฎี และงานวิจัยที่เกี่ยวข้อง ผู้วิจัยเลือกใช้เครื่องมือในการเก็บข้อมูล เป็นแบบสอบถามเกี่ยวกับความคิดเห็นของสภาพปัญหาและรูปแบบการบริหารจัดการของลานกีฬาของเทศบาลเมืองอ่างทอง นำเครื่องมือที่ผ่านการตรวจสอบคุณภาพ ผ่านเกณฑ์การคัดเลือก ความครอบคลุมของข้อคำถามแล้ว ตรวจสอบความตรงเชิงเนื้อหาของแบบสอบถาม ผู้วิจัยนำแบบสอบถามที่ปรับปรุงแล้วส่งให้ผู้เชี่ยวชาญจำนวน 5 คน พบว่า มีข้อคำถามจำนวน 7 ข้อใน 28 ข้อ ที่ไม่ผ่านเกณฑ์พิจารณา (<0.60) จึงตัดข้อคำถามดังกล่าวออก ดังนั้นจึงได้แบบสอบถามจำนวน 21 ข้อ และนำไปทดลองใช้กับผู้ออกกำลังกายที่คล้ายกับกลุ่มตัวอย่างจริงจำนวน 30 ตัวอย่าง แล้วนำแบบสอบถามที่ได้ หาค่าความเชื่อมั่นของแบบสอบถาม (reliability) ด้วยวิธีการหาสัมประสิทธิ์แอลฟา (α - Coefficient) หรือสัมประสิทธิ์ความเชื่อมั่นของแบบทดสอบ โดยมีค่าสัมประสิทธิ์แอลฟา > 0.80 (Burns and Grove, 2001) หลังจากทดลองใช้กับผู้ออกกำลังกายที่คล้ายกับกลุ่มตัวอย่างจริง แล้วนำข้อมูลที่ได้มาหาค่าความเชื่อมั่น (Reliability) ของแบบสอบถามเพื่อคำนวณหาค่าสัมประสิทธิ์แอลฟาของคอนบาค (Cronbach’s Alpha Coefficient) ได้ค่าความเชื่อมั่นของแบบสอบถามรวมทั้งฉบับเท่ากับ 0.946 แสดงว่าค่าความเชื่อมั่นของแบบอบถามผ่านเกณฑ์ความเชื่อมั่น จึงนำเครื่องมือไปใช้กลับตัวอย่างจริงต่อไป

การวิเคราะห์ข้อมูลจากแบบสอบถาม ผู้วิจัยดำเนินการวิเคราะห์ข้อมูลโดยศึกษาถึงลักษณะของกลุ่มตัวอย่าง โดยใช้ตารางสถิติประกอบคำบรรยาย เพื่ออธิบายลักษณะตัวแปรที่ใช้ในการวิจัย โดยหาค่าความถี่ (Frequency) ค่าร้อยละ (Percentage) ค่าเฉลี่ย (Mean) ส่วนเบี่ยงเบนมาตรฐาน (S.D.) สำหรับการทดสอบทดสอบความสัมพันธ์ระหว่างรูปแบบการบริหารจัดการลานกับสภาพปัญหาของลานกีฬาชุมชน ใช้สถิติการวิเคราะห์ถดถอยและการวิเคราะห์สัมประสิทธิ์สหสัมพันธ์ระหว่างตัวแปรที่ใช้ในการศึกษา โดยใช้สูตรสัมประสิทธิ์สหสัมพันธ์ของเพียร์สัน (Pearson – Product Moment Correlation Coefficient)

**ผลงานวิจัย**

 ข้อมูลทั่วไปเกี่ยวกับการวิเคราะห์สถานภาพทั่วไปเกี่ยวกับลักษณะส่วนบุคคลของผู้ออกกำลังกายเป็นประจำที่ลานกีฬาชุมชน แบบสอบถาม จำนวน 302 ตัวอย่าง เป็นเพศหญิงจำนวน 210 คน คิดเป็นร้อยละ 69.55 และเป็นเพศชายจำนวน 92 คน คิดเป็นร้อยละ 30.45 ด้านอายุของผู้ตอบแบบสอบถามส่วนใหญ่มีอายุอยู่ระหว่าง 30 – 40 ปี จำนวน 133 คน คิดเป็นร้อยละ 44.09 รองลงมามีอายุระหว่าง 21 – 30 ปี จำนวน 93 คน คิดเป็นร้อยละ 30.91 ด้านระดับการศึกษาผู้ตอบแบบสอบถามส่วนใหญ่มีระดับการศึกษาชั้น ม.6 หรือ ปวช จำนวน 155 คน คิดเป็นร้อยละ 51.36 รองลงมามีการศึกษาระดับปริญญาตรี จำนวน 76 คน คิดเป็นร้อยละ 25.00 ด้านการออกกำลังกายเพื่อประโยชน์ต่อสุขภาพของผู้ตอบแบบสอบถามส่วนใหญ่เพื่อใช้เวลาว่างให้เกิดประโยชน์จำนวน 104 คน คิดเป็นร้อยละ 34.50 รองลงมาเพื่อรักษาทรวดทรง จำนวน 87 คน คิดเป็นร้อยละ 28.90 ด้านช่วงเวลาที่ท่านเริ่มออกกำลังกายของผู้ตอบแบบสอบถามส่วนใหญ่อยู่ในช่วงหลังเวลา 17.01 น. จำนวน 168 คิดเป็นร้อยละ 47.27 รองลงมาช่วงเวลา 13.01-17.00 น. จำนวน 94 คิดเป็นร้อยละ 26.36 และด้านกิจกรรมออกกำลังกายผู้ตอบแบบสอบถามส่วนใหญ่เล่มอุปกรณ์ออกกำลังกาย จำนวน 231 คน คิดเป็นร้อยละ 59.45 รองลงมาวิ่งเพื่อสุขภาพ จำนวน 111 คน คิดเป็นร้อยละ 28.61

 **ผลการวิเคราะห์ความคิดเห็นของผู้ออกกำลังกายเป็นประจำที่มีต่อสภาพปัญหาของลานกีฬาชุมชน ของเทศบาลเมืองอ่างทอง**

ผู้ออกกำลังกายเป็นประจำที่ลานกีฬาชุมชน มีระดับความคิดเห็นที่มีต่อสภาพปัญหาของลานกีฬาชุมชน ของเทศบาลเมืองอ่างทอง ภาพรวมอยู่ในระดับมาก โดยมีค่าเฉลี่ย 3.65 ค่าเบี่ยงเบนมาตรฐาน 0.856 เมื่อพิจารณาเป็นรายข้อพบว่า ค่าเฉลี่ยระดับความคิดเห็นมากที่สุดได้แก่ ข้อที่ลานกีฬาชุมชนควรสร้างเว้นระยะไม่ติดที่พักอาศัยมากเกินไปและข้อที่ไม่จัดเก็บเครื่องออกกำลังกายและอุปกรณ์ที่ชำรุดให้ปลอดภัย มีความคิดเห็นอยู่ในระดับมากที่สุด โดยมีค่าเฉลี่ย 4.49 ค่าเบี่ยงเบนมาตรฐาน 0.912 รองลงมาคือข้อที่ลานกีฬาชุมชนเป็นแหล่งพบปะทางสังคมทุกเพศทุกวัย มีความสำคัญอยู่ในระดับมากที่สุด โดยมีค่าเฉลี่ย 4.25 ค่าเบี่ยงเบนมาตรฐาน 0.865 ส่วนข้อที่การจัดทำลานกีฬาชุมชนไม่มีความจำเป็นเลย มีระดับความคิดเห็นน้อยที่สุด อยู่ในระดับน้อย โดยมีค่าเฉลี่ย 2.96 ส่วนเบี่ยงเบนมาตรฐาน 0.896

**ผลการวิเคราะห์ระดับความคิดเห็นของผู้ออกกำลังกายเป็นประจำที่มีต่อรูปแบบการบริหารจัดการลานกีฬาชุมชน เทศบาลเมืองอ่างทองมีดังนี้**

ผู้ออกกำลังกายเป็นประจำที่ลานกีฬาชุมชนมีระดับความคิดเห็นที่มีต่อรูปแบบการบริหารจัดการด้านการบริหารงบประมาณลานกีฬาชุมชน เทศบาลเมืองอ่างทอง ในภาพรวมอยู่ในระดับมาก โดยมีค่าเฉลี่ย 3.72 ค่าเบี่ยงเบนมาตรฐาน 0.923เมื่อพิจารณาเป็นรายข้อพบว่าค่าเฉลี่ยระดับความคิดเห็นมากที่สุดได้แก่ ข้อที่โครงการต่างๆ มีการจัดทำขึ้นอย่างสอดคล้องกับงบประมาณลานกีฬาชุมชนที่มีอยู่ มีความคิดเห็นอยู่ในระดับมากที่สุด โดยมีค่าเฉลี่ย 4.25 ค่าเบี่ยงเบนมาตรฐาน 0.865 รองลงมาคือข้อที่ มีการสรุปรายรับ-รายจ่าย ให้ประชาชนในชุมชนได้ทราบเมื่อเสร็จสิ้นโครงการต่างๆ มีความคิดเห็นอยู่ในระดับมาก โดยมีค่าเฉลี่ย 3.66 ค่าเบี่ยงเบนมาตรฐาน 0.921 ส่วนข้อที่ได้รับการสนับสนุนงบประมาณจากหน่วยงานภายในเทศบาลฯ เป็นอย่างดี มีระดับความคิดเห็นน้อยที่สุด อยู่ในระดับปานกลาง โดยมีค่าเฉลี่ย 3.25 ส่วนเบี่ยงเบนมาตรฐาน 0.959

ผู้ออกกำลังกายเป็นประจำที่ลานกีฬาชุมชนมีระดับความคิดเห็นที่มีต่อรูปแบบการบริหารจัดการด้านการดูแลความเรียบร้อยของสถานที่ภายในลานกีฬาชุมชน เทศบาลเมืองอ่างทอง ในภาพรวมอยู่ในระดับมาก โดยมีค่าเฉลี่ย 3.55 ค่าเบี่ยงเบนมาตรฐาน 0.864เมื่อพิจารณาเป็นรายข้อพบว่า ค่าเฉลี่ยระดับความคิดเห็นมากที่สุดมีการจัดรูปแบบสถานที่ให้มีความเหมาะสมและปลอดภัยตามแต่ละชนิดกีฬา มีความคิดเห็นอยู่ในระดับมากที่สุด โดยมีค่าเฉลี่ย 4.25 ค่าเบี่ยงเบนมาตรฐาน 0.914 รองลงมาคือข้อที่มีสถานที่อำนวยความสะดวก เช่นห้องน้ำสะอาดและมีจำนวนเพียงพอ สถานที่จอดรถเพียงพอและปลอดภัย มีความสำคัญอยู่ในระดับมาก โดยมีค่าเฉลี่ย 3.57 ค่าเบี่ยงเบนมาตรฐาน 0.836 ส่วนข้อที่ลานกีฬาชุมชนมีอุปกรณ์และสิ่งอำนวยความสะดวกรองรับการออกกำลังกายได้เป็นอย่างดี และมีความเหมาะสม มีระดับความคิดเห็นน้อยที่สุด อยู่ในระดับปานกลาง โดยมีค่าเฉลี่ย 3.23 ส่วนเบี่ยงเบนมาตรฐาน 0.871

ผู้ออกกำลังกายเป็นประจำที่ลานกีฬาชุมชนมีระดับความคิดเห็นที่มีต่อรูปแบบการบริหารจัดการด้านการดูแลอุปกรณ์และสิ่งอำนวยความสะดวกภายในลานกีฬาชุมชน เทศบาลเมืองอ่างทอง ในภาพรวมอยู่ในระดับมาก โดยมีค่าเฉลี่ย 3.86 ค่าเบี่ยงเบนมาตรฐาน 0.881เมื่อพิจารณาเป็นรายข้อพบว่า ค่าเฉลี่ยระดับความคิดเห็นมากที่สุดได้แก่ ลานกีฬาชุมชนมีอุปกรณ์และสิ่งอำนวยความสะดวกรองรับการออกกำลังกายได้เป็นอย่างดี และมีความเหมาะสม มีความสำคัญอยู่ในระดับมากที่สุด โดยมีค่าเฉลี่ย 4.25 ค่าเบี่ยงเบนมาตรฐาน 0.846 รองลงมาคือข้อที่อุปกรณ์กีฬาและสิ่งอำนวยความสะดวกต่างๆ อยู่ในสภาพพร้อมใช้งานและมีความปลอดภัย มีความคิดเห็นอยู่ในระดับมาก โดยมีค่าเฉลี่ย 4.24 ค่าเบี่ยงเบนมาตรฐาน 0.904 ส่วนข้ออุปกรณ์และสิ่งอำนวยความสะดวกมีความเหมาะสมและถูกต้องตามมาตรฐานสากล มีระดับความคิดเห็นน้อยที่สุด อยู่ในระดับมาก โดยมีค่าเฉลี่ย 3.47 ส่วนเบี่ยงเบนมาตรฐาน 0.894

ผู้ออกกำลังกายเป็นประจำที่ลานกีฬาชุมชนมีระดับความคิดเห็นที่มีต่อรูปแบบการบริหารจัดการด้านการให้บริการลานกีฬาชุมชน เทศบาลเมืองอ่างทอง ในภาพรวมอยู่ในระดับมาก โดยมีค่าเฉลี่ย 3.68 ค่าเบี่ยงเบนมาตรฐาน 0.901เมื่อพิจารณาเป็นรายข้อพบว่า ค่าเฉลี่ยระดับความคิดเห็นมากที่สุดได้แก่ มีความเข้าใจในวัตถุประสงค์ของลานกีฬาชุมชนอย่างชัดเจนและทั่วถึง มีความสำคัญอยู่ในระดับมากที่สุด โดยมีค่าเฉลี่ย 4.35 ค่าเบี่ยงเบนมาตรฐาน 0.965 รองลงมาคือข้อที่ให้ประชาชนร่วมประชุมกับผู้ดูแลลานกีฬาชุมชน ในการจัดกิจกรรม/โครงการของลานกีฬาชุมชน มีความคิดเห็นอยู่ในระดับมาก โดยมีค่าเฉลี่ย 3.83 ค่าเบี่ยงเบนมาตรฐาน 0.812 ส่วนข้อมีแนวทางปฏิบัติที่ชัดเจนในการติดต่อประสานงานต่างๆ ของลานกีฬาชุมชน มีระดับความคิดเห็นน้อยที่สุด อยู่ในระดับมาก โดยมีค่าเฉลี่ย 3.18 ส่วนเบี่ยงเบนมาตรฐาน 0.842

ผู้ออกกำลังกายเป็นประจำที่ลานกีฬาชุมชนมีระดับความคิดเห็นที่มีต่อรูปแบบการบริหารจัดการด้านบุคลากรที่ดูแลลานกีฬาชุมชน เทศบาลเมืองอ่างทอง ในภาพรวมอยู่ในระดับมาก โดยมีค่าเฉลี่ย 3.93 ค่าเบี่ยงเบนมาตรฐาน 0.870เมื่อพิจารณาเป็นรายข้อพบว่า ค่าเฉลี่ยระดับความคิดเห็นมากที่สุดได้แก่ ผู้ออกกำลังกายได้รับความร่วมมือเอาใจใส่จากเจ้าหน้าที่ในการเบิก – จ่ายอุปกรณ์กีฬาเหมาะสม มีความสำคัญอยู่ในระดับมากที่สุด โดยมีค่าเฉลี่ย 4.38 ค่าเบี่ยงเบนมาตรฐาน 0.851 รองลงมาคือข้อที่ผู้ดูแลลานกีฬาชุมชนมีความรับผิดชอบในหน้าที่และสามารถปฏิบัติงานอย่างมีประสิทธิภาพ มีความคิดเห็นอยู่ในระดับมาก โดยมีค่าเฉลี่ย 4.29 ค่าเบี่ยงเบนมาตรฐาน 0.804 ส่วนข้อมีผู้ดูแลลานกีฬาชุมชนสามารถปรึกษางานด้านพลศึกษาทั้งก่อนและหลังการจัดกิจกรรม/โครงการเพื่อขจัดปัญหาได้มีระดับความคิดเห็นน้อยที่สุด อยู่ในระดับมาก โดยมีค่าเฉลี่ย 3.48 ส่วนเบี่ยงเบนมาตรฐาน 0.851

**ผลการทดสอบความสัมพันธ์ระหว่างรูปแบบการบริหารจัดการลานกีฬาชุมชนกับสภาพปัญหาของลานกีฬาชุมชน ของเทศบาลเมืองอ่างทอง**

 ความสัมพันธ์ระหว่างสภาพปัญหาของลานกีฬาชุมชนกับรูปแบบการบริหารจัดการลานกีฬาชุมชน เทศบาลเมืองอ่างทองมีความสัมพันธ์ทางบวก โดยค่าสัมประสิทธิ์สหสัมพันธ์ระดับสูงสุด ไปหาน้อยที่สุด คือ สภาพปัญหาของลานกีฬาชุมชนกับรูปแบบการบริหารด้านการให้บริการบุคลากร มีความสัมพันธ์กันระดับสูง มีค่า r = .64 ระดับความสัมพันธ์รองลงมาคือ สภาพปัญหาของลานกีฬาชุมชนกับรูปแบบการบริหารด้านการบริหารงบประมาณกับด้านการให้บริการลานกีฬาชุมชน มีความสัมพันธ์กันระดับสูง มีค่า r = .63 ระดับความสัมพันธ์รองลงมาคือ สภาพปัญหาของลานกีฬาชุมชนกับรูปแบบการบริหารด้านการดูแลอุปกรณ์และสิ่งอำนวยความสะดวก มีความสัมพันธ์กันระดับสูง มีค่า r = .58 และความสัมพันธ์น้อยที่สุดคือ สภาพปัญหาของลานกีฬาชุมชนกับรูปแบบการบริหารด้านการดูแลความเรียบร้อยของสถานที่ มีความสัมพันธ์กันระดับสูง มีค่า r = .57 มีความสัมพันธ์ระหว่างตัวแปรไปในทิศทางเดียวกันอย่างมีนัยสำคัญทางสถิติที่ระดับ .01

**สรุปผลและอภิปลาย**

**จากการศึกษาเรื่องทัศนคติของประชาชนที่มีต่อรูปแบบการบริหารจัดการลานกีฬาชุมชน ของเทศบาลเมืองอ่างทองสามารถนำผลการวิจัยมาอภิปลายผลได้ดังนี้**

**การบริหารงบประมาณ** รูปแบบการบริหารงบประมาณโครงการต่างๆ ควรมีการจัดทำขึ้นอย่างสอดคล้องกับงบประมาณลานกีฬาชุมชนที่มีอยู่ มีการสรุปรายรับ-รายจ่าย ให้ประชาชนในชุมชนได้ทราบเมื่อเสร็จสิ้นโครงการต่างๆ และควรมีการสนับสนุนงบประมาณจากหน่วยงานภายในเทศบาลฯ อย่างต่อเนื่อง

การบริหารงบประมาณ มีความสัมพันธ์ทางบวกต่อสภาพปัญหาของลานกีฬาชุมชน กล่าวคือการบริหารงบประมาณ ที่ได้รับการควบคุมดูแลอย่างมีประสิทธิภาพและมีความเหมาะสม กับโครงการต่างๆ มีการจัดทำขึ้นอย่างสอดคล้องกับงบประมาณลานกีฬาชุมชนที่มีอยู่ ให้มีประสิทธิภาพมากขึ้น จะส่งผลดีต่อความพึงพอใจของประชนชนผู้มาออกกำลังกายเป็นประจำที่ลานกีฬา

**การดูแลความเรียบร้อยของสถานที่** การจัดรูปแบบสถานที่ให้มีความเหมาะสมและปลอดภัยตามแต่ละชนิดกีฬา มีสถานที่อำนวยความสะดวก เช่นห้องน้ำสะอาดและมีจำนวนเพียงพอ สถานที่จอดรถเพียงพอและปลอดภัย ลานกีฬาชุมชนมีอุปกรณ์และสิ่งอำนวยความสะดวกรองรับการออกกำลังกายได้เป็นอย่างดี และมีความเหมาะสม

การดูแลความเรียนร้อย มีความสัมพันธ์ทางบวกต่อสภาพปัญหาของลานกีฬาชุมชน กล่าวคือการดูแลความเรียนร้อยของลานกีฬาชุมชนให้สามารถออกกำลังกายและเล่นกีฬาได้อย่างเพียงพอ และมีสถานที่อำนวยความสะดวก เช่นห้องน้ำสะอาดและมีจำนวนเพียงพอ สถานที่จอดลดเพียงพอและปลอดภัยให้มีประสิทธิภาพมากขึ้น จะส่งผลดีต่อความพึงพอใจของประชนชนผู้มาออกกำลังกายเป็นประจำที่ลานกีฬา

**การดูแลอุปกรณ์และสิ่งอำนวยความสะดวก** ลานกีฬาชุมชนมีอุปกรณ์และสิ่งอำนวยความสะดวกรองรับการออกกำลังกายได้เป็นอย่างดี และมีความเหมาะสม อุปกรณ์กีฬาและสิ่งอำนวยความสะดวกต่างๆ อยู่ในสภาพพร้อมใช้งานและมีความปลอดภัย อุปกรณ์และสิ่งอำนวยความสะดวกมีความเหมาะสมและถูกต้องตามมาตรฐานสากล

การดูแลอุปกรณ์ฯมีความสัมพันธ์ทางบวกต่อสภาพปัญหาของลานกีฬาชุมชน กล่าวคือการดูแลอุปกรณ์ฯ กีฬาและสิ่งอำนวยความสะดวกให้มีความเหมาะสมถูกต้องตามหลักสากล และมีการปรับปรุงซ่อมแซมเป็นระบบเมื่อพบอุปกรณ์และสิ่งอำนวยความสะดวกชำรุดเสียหายให้มีประสิทธิภาพมากขึ้น จะส่งผลดีต่อความพึงพอใจของประชนชนผู้มาออกกำลังกายเป็นประจำที่ลานกีฬา

**การให้บริการลานกีฬาชุมชน** มีความเข้าใจในวัตถุประสงค์ของลานกีฬาชุมชนอย่างชัดเจนและทั่วถึง ให้ประชาชนร่วมประชุมกับผู้ดูแลลานกีฬาชุมชน ในการจัดกิจกรรม/โครงการของลานกีฬาชุมชน มีแนวทางปฏิบัติที่ชัดเจนในการติดต่อประสานงานต่างๆ ของลานกีฬาชุมชน

การให้บริการลานกีฬาชุมชน มีความสัมพันธ์ทางบวกต่อสภาพปัญหาของลานกีฬาชุมชน กล่าวคือการให้บริการลานกีฬาชุมชนที่แนวทางปฏิบัติที่ชัดเจนในการติดต่อประสานงานต่างๆ และมีนโยบายส่งเสริมการออกกำลังกายอย่างชัดเจนมีประสิทธิภาพที่ดีขึ้น จะส่งผลดีต่อความพึงพอใจของประชนชนผู้มาออกกำลังกายเป็นประจำที่ลานกีฬา

**ด้านการบริหารบุคลากร** ผู้ดูแลลานกีฬาชุมชนมีความรับผิดชอบในหน้าที่และสามารถปฏิบัติงานอย่างมีประสิทธิภาพ ได้รับความร่วมมือเอาใจใส่จากเจ้าหน้าที่ในการเบิก – จ่ายอุปกรณ์กีฬาเหมาะสม และสามารถปรึกษางานด้านพลศึกษาทั้งก่อนและหลังการจัดกิจกรรม/โครงการเพื่อขจัดปัญหาได้

การให้บริการของบุคลากร มีความสัมพันธ์ทางบวกต่อสภาพปัญหาของลานกีฬาชุมชน กล่าวคือการให้บริการของบุคลากรที่ดีมีการดูแลรับผิดชอบในหน้าที่และปฏิบัติงานอย่างมีประสิทธิภาพเพิ่มขึ้นจะส่งผลดีต่อความพึงพอใจของประชนชนผู้มาออกกำลังกายเป็นประจำที่ลานกีฬา

**ข้อแสนอแนะ**

**ข้อเสนอแนะสำหรับการวิจัยครั้งต่อไป**

การศึกษาในครั้งนี้เป็นการพิจารณาเฉพาะทัศนคติของผู้มาออกกำลังกาย ควรศึกษาประเภทของแรงจูงใจในการมาใช้สถานที่ลานกีฬาชุมชน และประเภทของความต้องการออกกำลังกายรวมทั้งกิจกรรมด้านกีฬาให้มีความหลากหลายมากยิ่งขึ้น

 ศึกษาเปรียบเทียบความต้องการของผู้ออกกำลังกาย ผู้เข้าร่วมกิจกรรมกีฬาและการออกกำลังกายของประชาชนในชุมชน โดยเฉพาะเยาวชน วัยรุ่น เพื่อสนองความต้องการของผู้ใช้บริการให้มากที่สุดในการส่งเสริมพัฒนาชุมชนทางอ้อม

ผู้สนใจควรทำการศึกษาหัวหน้าฝ่ายพัฒนาชุมชนและสวัสดิการชุมชน และเจ้าหน้าที่อาสาสมัครประจำ

ลานกีฬาชุมชน ซึ่งจะช่วยให้การเสนอแนวทางการพัฒนาศักยภาพเหมาะสมกับสถานการณ์ นำไปใช้ได้อย่างมีประสิทธิภาพมากยิ่งขึ้น

**เอกสารอ้างอิง**

กรมการท่องเที่ยว. **กระทรวงการท่องเที่ยวและกีฬา.** สืบค้นเมื่อ เดือนมิถุนายน,2562,

จากชื่อเว็บไซต์: [http://www.thaipr.net/ct](http://www.thaipr.net/ct%20%20%E0%B8%AA%E0%B8%B7%E0%B8%9A%E0%B8%84%E0%B9%89%E0%B8%99)

กัลยา วาณิชย์บัญชา. (2561). **สถิติสำหรับงานวิจัย.** พิมพ์ครั้งที่ 12**.** กรุงเทพฯ : พิมพลักษณ์.

ฉัตรฤดี สุบรรณ ณ อยุธยา. (2561) **ความต้องการการออกกำลังกายของอาจารย์ในสถาบันเทคโนโลยีราชมงคล.**

**วิทยานิพนธ์ ค..ม. (พลศึกษา).** กรุงเทพฯ : บัณฑิตวิทยาลัย จุฬาลงกรณ์มหาวิทยาลัย.

ชุศักดิ์ เวชแพศย์.(2559). **สรีรวิทยาการออกกำลังกาย.** กรุงเพทฯ : ภาควิชาสรีรวิทยา มหาวิทยาลัยมหิดล

จรินทร์ ธานีรัตน์ (2549) **อนามัยส่วนบุคคล.** พิมพ์ครั้งที่ 2. กรุงเทพฯ : ไทยวัฒนาพานิช

Alleah Crawford, (2012)**. Understanding of service.** Department of Management, East

 Carolina University, Greenville, North Carolina, USA.

Bjorkman lngmar, Mats Ehrnrooth, Kristiina Makela, Adam Smale, and Jennie Sumelius. (2013).

 “Talent or Not? Employee Reactions to Talent ldentification”. **Human** **Resource**

**Management.** Vol.52(2): 192-214.

Ann, Ellzabetn D.A. (1997) The Biology of physical Activity. Horston : Miffion